proxectonos/corpus_dominio_legal_administrativo_tmp huggingface dataset:
20/05/2022 | Administración LocalMunicipal
Cariño
Prezo público Concilia Cariño verán 2022 e Nadal 2022-2023

Faise público, a efectos de xeral coñecemento, que a Xunta de Goberno local, na súa sesión extraordinaria celebrada en data 13/05/2022, adopta o seguinte acordo: 5.º.–APROBACIÓN, SE PROCEDE, DO PREZO PÚBLICO CONCILIA CARIÑO VERÁN 2022 E NADAL 2022-2023 (EXPTE.2022/S011/000004). Visto o texto da xeral de prezos públicos do Concello, publicada no BOP n.º 231, do 7/12/2016. Vista a proposta e a memoria formuladas polo Concelleiro de Cultura o 21/04/2022, sobre a necesidade de establecer un prezo público pola prestación do servizo da actividade de Concilia Cariño verán 2022 e Nadal 2022-2023, que se realizará no Concello entre os días 4/07/2022 ao 2/09/2022 (verán); e durante os días 26, 27, 28, 29 e 30 de decembro 2022 e 2, 3 4 e 5 xaneiro 2023 (Nadal). Vista a memoria económico-financieiro da Interventora de data 13/05/2022 Visto o informe conxunto de Secretaría e Intervención de data 13/05/2022. Realizada a tramitación legalmente establecida, a Xunta de Goberno por unanimidade dos seus membros, e en votación ordinaria, ACORDA: PRIMEIRO.–Establecer o prezo público pola prestación do servizo da actividade Concilia Cariño verán 2022 e Nadal 2022-2023, que se realizará no Concello entre os días 4/07/2022 ao 2/09/2022 (verán); e durante os días 26, 27, 28, 29 e 30 de decembro 2022 e 2, 3 4 e 5 xaneiro 2023 (Nadal). O feito do que deriva a obriga do pagamento é a asistencia dun menor ao citado campamento, e os suxeitos pasivos do prezo público son os pais/nais ou titores legais. O prezo por asistencia ao campamento será: – Para o verán (cota semanal): 1.º membro da unidade familiar: 20 € 2.º membro da unidade familiar: 15 € 3.º e seguintes membros da unidade familiar: 12 € – Para o Nadal (cota por todo o campamento): 1.º membro da unidade familiar: 25 € 2.º membro da unidade familiar: 19 € 3.º e seguintes membros da unidade familiar: 15 € SEGUNDO.–Establecer a exención do pago do prezo previa recomendación polo Departamento de Servizos Sociais, trala acreditación da situación de asistencia aos campamentos e da imposibilidade de asumir a cota por parte da familia. TERCEIRO.–Autorizar o gasto con cargo á partida 231-22799 do orzamento municipal de 2020, actualmente prorrogado. CUARTO.–Publicar o presente acordo no BOP e no Taboleiro electrónico municipal. Cariño, 16 de maio de 2022. O alcalde José Miguel Alonso Pumar
20/05/2022 | Administración LocalMunicipal
Bergondo
Intervención
Aprobación definitiva da modificación do orzamento municipal de 2022 mediante suplemento de crédito e crédito extraordinario 1_SC

ANUNCIO DE APROBACIÓN DEFINITIVA Unha vez que foi aprobado inicialmente polo Pleno do Concello a “Modificación do orzamento municipal de 2022 mediante suplemento de crédito e crédito extraordinario 1_SC” na sesión ordinaria realizada o día 31 de marzo de 2022 e tras estar exposto ó público durante o prazo de quince (15) días, despois de anunciarse no Boletín Oficial da Provincia número 67, do 7 de abril de 2022, segundo o que dispón o artigo 169 do Real Decreto Lexislativo 2/2004, do 5 de marzo, Texto refundido da Lei reguladora das facendas locais, e o artigo 20 do Real decreto 500/1990, do 20 de abril, non se produciron alegacións ó mesmo polo que o acordo inicial quedou elevado a definitivo. En consecuencia e, segundo dispoñen os artigos 127 do RDL 781/1986, do 18 de abril, e 169.3 do TRLRFL, publícase a modificación do orzamento municipal de 2022 mediante suplemento de crédito e crédito extraordinario 1_SC, co seguinte resumo por capítulos: Bergondo, 16 de maio de 2022. A alcaldesa Alejandra Pérez Máquez
20/05/2022 | Administración LocalMunicipal
Boqueixón
Anuncio das bases de selección para a contratación de persoal laboral temporal para a mellora da ocupabilidade e a inserción laboral de tres (3) peóns/peoas forestais do programa Aprol Rural 2022 do concello de Boqueixón

Por Decreto de Alcaldía, núm.253/2022, do 19 de maio de 2022, aprobáronse as bases para a provisión en réxime laboral temporal para a mellora da ocupabilidade e a inserción laboral de tres (3) péons/peoas forestais do programa Aprol Rural de Boqueixón 2022, cunha xornada laboral completa, para un contrato de 9 meses. As bases están a disposición no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón, 19 de maio de 2022 Manuel Fernández Munín, alcalde-presidente de Boqueixón
20/05/2022 | Administración LocalMunicipal
Muros
Convocatoria do proceso selectivo para a contratación de persoal laboral temporal a xornada completa para a oficina de turismo do Concello de Muros

ANUNCIO Convocatoria do proceso selectivo para a contratación de persoal laboral temporal a xornada completa para a oficina de turismo do Concello de Muros, 2022 e a elaboración dunha bolsa de traballo financiado pola Deputación da Coruña dentro do programa DP0029/2022 Por Resolución da Alcaldía núm.581/2022, do 13 de maio, aprobáronse as bases e a convocatoria de proceso selectivo para contratación laboral temporal a xornada completa para a oficina de turismo do Concello de Muros 2022, financiado pola Deputación da Coruña dentro do programa DP0029/2022 e para a elaboración dunha bolsa de traballo en réxime de contratación laboral temporal a tempo completo. O prazo de presentación de solicitudes remata aos dez días dende a publicación do presente anuncio no Boletín Oficial da Provincia. As bases e o modelo de solicitude están a disposición dos/as interesados/as na páxina web (www.muros. gal) e no taboleiro de anuncios da sede electrónica do Concello de Muros (https://sede.muros. gal) Muros, 13 de maio de 2022. A alcaldesa Asdo.: María Inés Monteagudo Romero
20/05/2022 | Administración LocalMunicipal
Irixoa
Oferta de emprego público 2022. Estabilización de persoal temporal

OFERTA DE EMPREGO PÚBLICO 2022 DE ESTABILIZACIÓN Provincia: A Coruña Corporación: Concello de Irixoa Código entidade: 15039 Oferta de emprego público de estabilización correspondente ao exercicio de 2022, aprobada por acordos da Xunta de Goberno Local de 30-3-2022 e 13-5-2022. PERSOAL LABORAL FIXO Publícase a oferta extraordinaria de emprego público para a estabilización de emprego temporal do Concello de Irixoa, conforme ao establecido na Lei 20/2021, do 28 de decembro, de medidas urxentes para a redución da temporalidade no emprego público, segundo o establecido na Lei 7/1985, do 2 de abril (bases de réxime local), e no Real decreto lexislativo 5/2015, do 30 de outubro (Estatuto básico do empregado público). A publicación das convocatorias para a cobertura das prazas incluídas nesta oferta para a estabilización temporal deberá ser antes do 31 de decembro de 2022, e a súa resolución antes do 31 de decembro de 2024. Irixoa, 16 de maio de 2022. O ALCALDE Antonio Deibe Sanmartín
20/05/2022 | Administración LocalMunicipal
Curtis
Proceso selectivo para a contratación de dous socorristas, coma persoal laboral temporal, para a realización do servizo de socorrismo en piscinas municipais

Asunto.–Aprobación das bases do proceso selectivo para a contratación de dous socorristas, coma persoal laboral temporal, para a realización do servizo de socorrismo en piscinas municipais. Mediante Decreto da Alcaldía núm.305/2022, do 13/05/22, aprobáronse as bases do proceso selectivo para a contratación laboral temporal, de dous socorristas para a realización do servizo de socorrismo en piscinas municipais. O prazo de presentación de solicitudes será ata o 27 de maio de 2022. As bases íntegras e o modelo de solicitude están a disposición dos/as interesados/as na páxina web (www.curtis. gal) e no taboleiro de anuncios da sede electrónica do Concello de Curtis (https://sede-curtis.gal). Curtis, 16 de maio de 2022. O alcalde Javier Francisco Caínzos Vázquez
20/05/2022 | Administración LocalMunicipal
Cariño
Anuncio de cobranza da piscina de abril 2022

ANUNCIO DE COBRAMENTO No Decreto da Alcaldía 194/2022, de data 13 de maio de 2022, aprobáronse os padróns fiscais de contribuíntes que deseguido se relacionan: – Taxa pola prestación do servizo público da piscina municipal de Cariño correspondente ó me s de abril de 2022. Prazo de ingreso: o prazo de ingreso en período voluntario será dende o día 14 de maio de 2022 ata o 13 de xullo de 2022 ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de procedemento administrativo común das administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 16 de maio de 2022. O alcalde José Miguel Alonso Pumar
20/05/2022 | Administración LocalMunicipal
Malpica de Bergantiños
Recadación
Aprobación inicial do orzamento municipal 2022

APROBACIÓN INICIAL DO ORZAMENTO 2022 Aprobado inicialmente polo Pleno da Corporación o orzamento xeral e para o exercicio 2022, en sesión celebrada o día 13 de maio do presente ano, de conformidade co disposto no artigo 169.1 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, queda exposto ao público nas oficinas deste Concello por prazo de quince días soltos, que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En Malpica de Bergantiños, a 13 de maio de 2022. O ALCALDE Asdo.: Eduardo José Parga Veiga
20/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.83865. Canalización de saneamento. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Paulino Javier Helena Carmen Gurmendi Veres solicita de Augas de Galicia, por atoparse nas marxes do río Brexa, a autorización de obras na parcela de referencia catastral 6417903NH5961N0001LM, no lugar de Ribeiriña, parroquia de Bribes (San Cibrán), concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83865. As obras solicitadas consisten na instalación de saneamento mediante tubaria de PVC de 0,20 m de diámetro e unha lonxitude de 136,00 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 13 de maio do 2022. A/o xefa/e do Servizo Territorial - Laurentiu Andrei Maria Evangelina Coroso Martin Macho (sinatura dixital)
20/05/2022 | Administración LocalMunicipal
Zas
Oferta de emprego público extraordinaria de 2022

ANUNCIO DE APROBACIÓN DA OFERTA DE EMPREGO PÚBLICO EXTRAORDINARIA En cumprimento do disposto na Lei 20/2021, do 28 de decembro, de medidas urxentes para a redución da temporalidade no emprego público, faise público que por Decreto da Alcaldía de data 12/05/2022 aprobouse a oferta pública extraordinaria 2022. A continuación transcríbense literalmente os seguintes puntos da parte resolutiva: Primeiro. –Aprobar a oferta de emprego público extraordinaria a para a estabilización de emprego temporal, que cumpre as previsións do artigo 2 e Disposición Adicional 6ª e 8ª da Lei 20/2021, do 28 de decembro, de medidas urxentes para a redución da temporalidade no emprego público do Concello de Zas para o ano 2022. Na dita oferta de emprego público inclúense as seguintes plazas: Segundo. –Que se publique no taboleiro de anuncios ubicado na sede electrónica do Concello, e no Boletín Oficial da Provincia de A Coruña (.) Contra a presente resolución, que pon fin á vía administrativa, pode interpoñer alternativamente recurso potestativo de reposición ante o alcalde-presidente polo prazo de 1 mes, ou ben interpoñer directamente recurso contencioso-adminis­trativo, ante o Xulgado do Contencioso-Administrativo de A Coruña que por quenda corresponda no prazo de dous meses, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Se se optase por interpoñer o recurso de reposición potestativo non poderá interpoñerse recurso contencioso adminis­trativo ata que aquel sexa resolto expresamente ou se producise a súa desestimación por silencio, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. En Zas, na data de sinatura dixital (13/05/2022) O ALCALDE Manuel Muíño Espasandín
20/05/2022 | Administración LocalMunicipal
Cariño
Anuncio de cobramento SAF abril 2022

ANUNCIO DE COBRAMENTO No Decreto da Alcaldía 189/2022, de data 12 de maio de 2022, aprobáronse os padróns fiscais de contribuíntes que deseguido se relacionan: – Prezo público de prestación do servizo de axuda no fogar correspondente ao mes de abril de 2022. Prazo de ingreso: o prazo de ingreso en período voluntario será dende o día 13 de maio de 2022 ata o 12 de xullo de 2022, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de procedemento administrativo común das administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 16 de maio de 2022. O alcalde José Miguel Alonso Pumar
20/05/2022 | Administración LocalMunicipal
Cee
Modificación da base terceira, punto C, das bases para a contratación dun técnico para a oficina de turismo de Cee (BOP nº 93, 18.05.2022)

Por resolución de data 19/05/2022 modificase a base terceira punto C, das bases para a contratación dun técnico para a oficina de turismo de Cee (BOP nº 93, 18.05.2022) excluíndo as seguintes titulacións: - Técnico Superior en Guía, Información e Asistencia Turística ou equivalente. - Certificado HOT336_3 –. e outros. O que se comunica para coñecemento xeral e para os efectos oportunos. Cee, 19 de maio de 2022. Asdo. Margarita Lamela Louzán. Alcaldesa.
20/05/2022 | Administración LocalMunicipal
Coirós
Aprobación inicial de modificación da Ordenanza do imposto de actividades económicas

A N U N C I O Aprobación inicial modificación Ordenanza fiscal reguladora do imposto sobre actividades económicas O Pleno do Concello de Coirós, en sesión ordinaria do día 12 de maio de 2022, adoptou o acordo de aprobar inicialmente a modificación da Ordenanza fiscal reguladora do imposto sobre actividades económicas. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial de la Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Coirós, trece de maio de dous mil vinte e un. O ALCALDE Asdo.: Francisco Quintela Requeijo
20/05/2022 | Administración LocalMunicipal
Irixoa
Conta xeral 2021: exposición pública

EXPOSICIÓN PÚBLICA CONTA XERAL 2021 Formulada e rendida a conta xeral relativa ao exercicio económico de 2021, integrada polas contas e estados que se establecen no art.209 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), así como na demais normativa concordante, foi informada favorablemente pola Comisión Especial de Contas en sesión de 13-5-2022; de acordo con dita normativa o expediente exponse ao público na Secretaría deste Concello durante o prazo de quince (15) días hábiles. Durante dito prazo os interesados poderán examinar dita conta, completada coa documentación contable que a xustifica; para a presentación das alegacións ou reclamacións, que se formularán por escrito, establécese o prazo de exposición pública e ademais os 8 días hábiles seguintes. O que se publica aos efectos establecidos no art.212 da citada norma. Irixoa, 16 de maio de 2022. O ALCALDE Antonio Deibe Sanmartín
20/05/2022 | Administración LocalMunicipal
Fene
Secretaría
Aprobación definitiva do expediente de modificación de créditos 03/2022, subexpediente 1/2022 de crédito extraordinario

ANUNCIO Asunto: Aprobación definitiva do expediente de modificación de créditos 03/2022, subexpediente 1/2022 de crédito extraordinario Polo Pleno do Concello, en sesión ordinaria celebrada o día 7 de abril do presente ano, aprobouse o expediente de modificación de créditos número 3/2022 de crédito extraordinario (núm.1/2022), por importe de 74.654,88 €. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, faise público o resumo por capítulos do estado de gastos do orzamento do exercicio 2022, que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses contados a partir da data da aprobación definitiva. Fene, 13 de maio de 2022. O alcalde Asdo.: Juventino José Trigo Rey
20/05/2022 | Administración LocalMunicipal
Coirós
Aprobación inicial de modificación da Ordenanza do imposto sobre bens inmobles

A N U N C I O Aprobación inicial modificación Ordenanza fiscal reguladora do imposto sobre bens inmobles O Pleno do Concello de Coirós, en sesión extraordinaria do día 12 de maio de 2022, adoptou o acordo de aprobar inicialmente a modificación da Ordenanza fiscal reguladora do imposto sobre bens inmobles. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial de la Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Coirós, trece de maio de dous mil vinte e un. O ALCALDE Asdo.: Francisco Quintela Requeijo
20/05/2022 | Administración LocalMunicipal
A Coruña
Persoal
Anuncio da oferta de emprego público do Excmo. Concello da Coruña para o ano 2022

Servizo de Recursos Humanos ANUNCIO En sesión celebrada o día 11 de maio de 2022, a Xunta de Goberno Local adoptou, o seguinte acordo: Primeiro. –Aprobar a Oferta de Emprego Público do Excmo. Concello da Coruña para o ano 2022, en cumprimento do establecido no TREBEP, na Lei 2/2015, do 29 de abril do emprego de Galicia, na Lei 20/2021, do 28 de decembro, de medidas urxentes para a redución da temporalidade no emprego público e dos límites fixados na Lei 22/2021, do 28 de decembro, de Orzamentos Xerais do Estado para o ano 2022, nos seguintes termos: Segundo. –Modificar o subgrupo de clasificación profesional das dúas prazas de bombeiros/as incluídas na Oferta de Emprego do ano 2020 (aprobada por acordo da Xunta de Goberno Local de data 29/06/2020) pasando a integralas no subgrupo C1, e a denominación da praza de suboficial incluída na Oferta de Emprego do ano 2021(aprobada por acordo da Xunta de Goberno Local de data 01/09/2021) pasando a denominarse praza de sarxento. Terceiro. –Establecer o número de postos das distintas categorías do Corpo da Policía Local, que segundo o 43 da Lei 4/2007, do 20 de abril, de coordinación de policías locais, na redación dada pola Lei 18/2021, vixente desde o día 01/01/2022, serán provistos pola quenda de mobilidade mediante o procedemento de provisión de postos de concurso: De acordo co previsto na Lei 39/2015, do 1 de outubro, do procedemento administrativo común das administracións públicas, e na Lei 29/1998, do 13 de xullo, reguladora da xurisdición contencioso-administrativa, contra o presente acordo, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa, contados a partir do día seguinte ao da publicación do acordo impugnado ou ao da notificación ou publicación do acto que poña fin á vía administrativa. A Coruña, 13 de maio de 2022. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Angel Jove Losada
20/05/2022 | Administración LocalMunicipal
Pontedeume
Expediente de expropiación forzosa das parcelas 6969313NJ6066N0001ID e ídem 12 para proxecto de mellora no saneamento en Cabanas-Pontedeume, I fase

ANUNCIO Pago do importe relativo a determinación do xustiprezo e xuros de demora polo Xurado de Expropiación de Galicia O Excmo. Concello de Pontedeume, en cumprimento do artigo 48 da Lei de Expropiación Forzosa e 49 do Regulamento de Expropiación Forzosa do 16 de decembro de 1954, unha vez recibida a Resolución do Xurado Provincial de Expropiación relativa a determinación do xusto prezo das fincas afectadas pola expropiación “MELLORA NO SANEAMENTO EN CABANAS E PONTEDEUME. FASE I. PONTEDEUME (A CORUÑA)”, convoca aos afectados no: Termo municipal de Pontedeume Lugar: Salón de Plenos da Casa Consistorial do Concello de Pontedeume, r/ Real, 13. CP 15600. Pontedeume Data: 30 de maio de 2022 Hora: 12.00 Aos efectos de proceder ao abono da diferencia entre a cantidade pagada polo Concello con motivo da ocupación das fincas, e a resolución sobre xustiprezo dictada polo XEG, así como os xuros de demora devengados. O pagamento efectuarase polo Pagador deste Concello aos propietarios das fincas cuxa relación figura exposta no taboleiro de anuncios do Concello referido. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Documento asinado dixitalmente por don Bernardo Fernández Piñeiro, alcalde-presidente, en Pontedeume a 13 de maio de 2022
11/05/2022 | Administración LocalMunicipal
Culleredo
Economía, Facenda e Réxime Interior
Aprobación provisional da modificación da Ordenanza fiscal número 3, reguladora do Imposto sobre o incremento de valor dos terreos de natureza urbana (IIVTNU)

O Pleno municipal, en sesión celebrada o día 5 de maio de 2022, aprobou provisionalmente a modificación da Ordenanza fiscal número 3, reguladora do imposto sobre o incremento de valor dos terreos de natureza urbana (IIVTNU), para a súa adaptación ao Real decreto Lei 26/2021, do 8 de novembro. De conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o acordo exponse ao público durante un prazo de trinta días a contar dende o seguinte ao da publicación deste anuncio no Boletín Oficial da Provincia. Durante este período, todas as persoas interesadas poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de que non se presenten reclamacións no prazo que se indica, entenderase definitivamente adoptado o acordo ata entón provisional. Culleredo, a 5 de maio de 2022. A concelleira delegada de Facenda, Patrimonio e administración electrónica Asdo.: Marta María Iglesias Becerra P. D. Resolución do 13/07/2020; BOP núm.114, do 23/07/2020
11/05/2022 | Administración LocalMunicipal
Cerdido
Relación de recibos correspondentes ó mes de abril do 2022 do prezo público pola prestación do servizo de axuda no fogar

Liquidación do servizo de axuda a domicilio do mes de abril de 2022 Por Resolución da Alcaldía 91/2022 do 4.05.2022, aprobouse o padrón de contribuíntes e liquidación do servizo de axuda no fogar correspondente ao mes de abril de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Cerdido, 5 de maio de 2022. O alcalde Benigno Galego Castro
11/05/2022 | Administración LocalMunicipal
Cerceda
Aprobación do padrón fiscal polo uso dun espazo no viveiro industrial de empresas do Concello de Cerceda, correspondente ao mes de abril de 2022

Por decreto da alcaldía 409/2022, do 5 de maio de 2022, aprobouse o Padrón fiscal do uso dun espazo no Viveiro industrial de empresas por importe de 1.302,00 €, correspondente ao mes de abril de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 6 de maio de 2022. O alcalde, Juan Manuel Rodríguez García (documento asinado electronicamente)
11/05/2022 | Administración LocalMunicipal
Ortigueira
Secretaría
Aprobación inicial de expediente de modificación de créditos do orzamento municipal do exercicio 2022 mediante crédito extraordinario

ANUNCIO Aprobación inicial de expediente de modificación de créditos do orzamento municipal do exercicio 2022 mediante crédito extraordinario O Concello Pleno, en sesión ordinaria celebrada o 5 de maio de 2022, aprobou inicialmente o expediente de modificación de créditos nas modalidades de crédito extraordinario de crédito, financiado con remanente líquido de tesourería por un importe de 136.300,22 €. O devandito expediente permanecerá exposto ao público, durante o prazo de quince días hábiles, contados a partir da publicación do presente anuncio no Boletín Oficial da Provincia e na sede electrónica do Concello de Ortigueira, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos. Ortigueira, 6 de maio de 2022. O alcalde Juan Vicente Penabad Muras
11/05/2022 | Administración LocalMunicipal
Monfero
Aprobación provisional de listaxe de asipantes de praza de operario/a servizos

ANUNCIO Listaxe provisional de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de OPERARIO DE SERVIZOS MÚLTIPLES, incluída na OEP do Concello de Monfero de 2020 Por Resolución desta Alcaldía n.º 145/2022, de data 5 de maio de 2022, aprobouse a Listaxe provisional de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de operario de Servizos Múltiples. Dando cumprimento á citada Resolución procédese á publicación íntegra da mesma para xeral coñecemento. Monfero, 5 de maio de 2022. O ALCALDE Andrés Feal Varela. “RESOLUCIÓN ASUNTO: ADMISIÓN PROVISIONAL DE CANDIDATOS Á PRAZA DE OPERARIO DE SERVIZOS EXPEDIENTE: 2022/G003/000148 ANTECEDENTES: A Xunta de Goberno Local deste Concello, na sesión celebrada en data 29 de xullo de 2021, aprobou a convocatoria e as bases reguladoras para a selección e provisión en propiedade, por persoal funcionario de carreira, dunha praza de operario de Servizos Múltiples, incluída na OEP do Concello de Monfero de 2020, e foron publicadas no BOP núm.148, do 6 de agosto de 2021, así como no DOG n.º 169, do 2 de setembro, e no BOE n.º 199, do 20 de agosto de 2021. Así mesmo, a Xunta de Goberno Local deste Concello, en data 19 de xaneiro de 2022, aprobou a modificación das citadas bases reguladoras para a selección e provisión en propiedade por persoal funcionario de carreira dunha praza de Operario de Servizos Múltiples, que foi publicada no BOP núm.19, do 28 de xaneiro de 2022, así como no DOG n.º 41, do 1 de marzo, e no BOE n.º 62, do 14 de marzo de 2022. Unha vez rematados os prazos establecidos para a presentación de solicitudes para tomar parte no citado proceso de selección e logo de ver as solicitudes presentadas, os informes e resto de documentación que constan no expediente, no uso das atribucións que me outorga a lexislación do réxime local, RESOLVO: PRIMEIRO.–Aprobar as seguintes listaxes provisionais de aspirantes admitidos/as e excluídos/as: A) ADMITIDOS/AS: B) EXCLUÍDOS/AS: SEGUNDO.–Facer pública a presente resolución, mediante a súa inserción no taboleiro de anuncios electrónico do Concello de Monfero, aloxado na sede electrónica (https://sede.monfero.es) da súa páxina web (concellodemonfero. com), e no B. O. da Provincia da Coruña, e conceder un prazo de dez días hábiles, contados desde o seguinte ao da última publicación, para presentación de reclamacións, alegacións ou emendas de deficiencias ou erros, se fora o caso. Monfero, 5 de maio de 2022. O alcalde Andrés Feal Varela
11/05/2022 | Administración LocalMunicipal
Arzúa
Aprobación definitiva de modificación orzamentaria

ANUNCIO ASUNTO: Aprobación definitiva do expediente de modificación de créditos por transferencia de crédito entre aplicacións de diferentes áreas de gasto, expediente contable núm: 5/2022 TC O Pleno da Corporación, en sesión extraordinaria celebrada o día 04/04/2022, aprobou inicialmente o expediente de modificación de créditos na modalidade de transferencia de crédito 5/2022 TC por importe de 44.000 €. De acordo co establecido no artigo 179.4 do texto refundido da Lei reguladora de Facendas Locais e 20.1 do Real decreto 500/1990, do 20 de abril someteuse o expediente administrativo a exposición pública polo período de 15 días hábiles, a contar dende o día seguinte ao da publicación do anuncio BOP, para que os interesados poidesen examinalo na Intervención Xeral do Concello e interpoñer diante do Pleno as reclamacións que consideraran oportunas. Sendo publicado o dito anuncio no BOP n.º 68, de data 08.04.2022, e non constando presentada reclamación algunha, a modificación orzamentaria consideranse definitivamente aprobadas. En cumprimento do disposto nos artigos 179.4 en relación co 169.3 do TRLRFL (RDLei 2/2004, do 5 de marzo) e 42 e 20.3 do RD 500/90, publícase o resume por capítulos do orzamento do ano 2022, tras a aprobación da modificación orzamentaria que se aproba definitivamente; O que se fai público para os efectos previstos na lexislación citada. Arzúa, 5 de maio de 2022. O alcalde José Luis García López
11/05/2022 | Administración LocalMunicipal
Mugardos
Emprazamento procedemento abreviado 0000299/2021

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 44 da Lei 39/2015 de 1 de outubro, que ante o Xulgado do Contencioso-Administrativo nº.1 de A Ferrol, D. Pascual Jesus Carrero Taki, interpuxo recurso contencioso-administrativo, sobre EXPDTE. SANCIONADOR (CUESTIÓN DE PERSOAL). Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo Nº 1 de Ferrol, rúa Coruña nº 55, 2ª planta, 15.401 Ferrol. Asinado dixitalmente polo sr. Alcalde, D. Juan Domingo de Deus Fonticoba, en data 6 de maio de 2022.
11/05/2022 | Administración LocalMunicipal
Monfero
Aprobación definitiva do expediente M. C. 03/2022

ANUNCIO O Pleno desta Corporación aprobou definitivamente o expediente de modificación de créditos núm.03/2022, dentro do orzamento municipal vixente, segundo o acordo adoptado na sesión celebrada o día 6 de abril de 2022, polo importe de cento noventa e sete mil setecentos trinta e nove euros con sesenta e dous céntimos (197.739,62 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 6 de maio de 2022. O alcalde Andrés Feal Varela
11/05/2022 | Administración LocalMunicipal
Arzúa
Aprobación da modificación definitiva das bases de execución do orzamento prorrogadas para o ano 2022

ANUNCIO ASUNTO: Aprobación definitiva do expediente de modificación de bases de execución do orzamento prorrogadas para o exercicio 2022. O Pleno da Corporación, en sesión extraordinaria celebrada o día 4/04/2022, aprobou inicialmente o expediente de modificación das bases de execución do orzamento prorrogadas para o exercicio 2022. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril, someteuse o expediente administrativo a exposición pública polo período de 15 días hábiles, a contar dende o día seguinte ao da publicación do anuncio de aprobación inicial no BOP (8.04.2022), para que os interesados poidesen examinalo na Intervención Xeral do Concello e interpoñer diante do Pleno as reclamacións que consideraran oportunas. Toda vez non foron interpostas reclamacións á modificación das bases de execución considéranse definitivamente aprobadas, e polo tanto queda modificada a base n.º 52, incluíndo unha serie de subvencións nominativas e a base n.º 21 contendo a regulación do circuíto de conformidades de facturas. Contra o acordo adoptado poderanse interpor directamente recurso contencioso-administrativo, na forma e prazos que establecen as normas da dita xurisdicción. Arzúa, 5 de maio de 2022. O alcalde Asdo.: José Luis García López
11/05/2022 | Administración LocalMunicipal
Ames
Aprobación definitiva Masa salarial persoal laboral 2022

O Pleno do Concello de Ames, en sesión extraordinaria de 9 de marzo de 2022, aprobou a masa salarial do persoal laboral do Concello de Ames para o exercicio 2022, que ascende a 3.733.344,22 euros. En cumprimento co disposto no artigo 103 bis.3 da Lei 7/1985, de 2 de abril, reguladora das bases do réxime local, en redacción dada pola Lei 27/2013, de 27 de decembro, de racionalización e sustentabilidade da administración local, o anuncio foi sometido a exposición pública por un prazo de 20 días hábiles, mediante publicación no BOP nº 52 do 17 de marzo de 2022. Durante o prazo indicado non se presentaron reclamacións polo que o acordo queda elevado a definitivo. Ames, 6 de maio de 2022 O alcalde, José Blas García Piñeiro
11/05/2022 | Administración LocalMunicipal
Moeche
Aprobación definitiva da modificación do cadro de persoal

O Concello de Moeche, en sesión plenaria celebrada o 6 de abril de 2022, aprobou inicialmente a modificación do cadro de persoal incluído no orzamento de 2022, publicado no BOP da provincia da Coruña nº 70 de 12 de abril de 2022. Exposto ao público durante un prazo de quince días hábiles, non se presentaron reclamacións ao mesmo, polo que de acordo co artigo 169.1 do texto refundido da Lei reguladora das facendas locais, considérase definitivamente aprobado. Contra o referido acordo poderá interporse directamente recurso contencioso-administrativo, ante a Sala do contencioso-administrativo do Tribunal Superior de Xustiza de Galicia, sen prexuízo de que se interpoña calquera outro que se estime pertinente. En cumprimento do disposto no artigo 169.3 do mencionado texto refundido procédese a facer público: A) PERSOAL FUNCIONARIO A.1) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SOMETIDOS A LEXISLACIÓN LABORAL Moeche a 6 de maio de 2022 A Alcaldesa Asdo. Beatriz Bascoy Maceiras
11/05/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de maio de 2022

Por Decreto de Alcaldía, de data de hoxe, aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de maio de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 6 de maio de 2022 ao 18 de xullo de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 5 de maio de 2022 O alcalde en funcións, Maria Bueyo Giudice Vento
11/05/2022 | Administración LocalMunicipal
Arzúa
Aprobación do padrón da taxa polo servizo de axuda no fogar mes xaneiro 2022

Por Resolución da Alcaldía nº 325/2022 de data 22 de abril de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xaneiro de 2022. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 26 de abril de 2022 Alcalde-presidente do Concello de Arzúa Zain Ul Brizuela Piazuelo
11/05/2022 | Administración LocalMunicipal
Muros
Convocatoria do proceso selectivo de elaboración dunha bolsa de traballo para a contratación de persoal laboral temporal para o servizo de limpeza de praias 2022

ANUNCIO Convocatoria do proceso selectivo de elaboración dunha bolsa de traballo para a contratación de persoal laboral temporal para o servizo de limpeza de praias 2022, e que se financiará pola Deputación da Coruña dentro do programa MA100/2022 Por Resolución da Alcaldía núm.534/2022, do 5 de maio, aprobáronse as bases e a convocatoria de proceso selectivo de elaboración dunha bolsa de traballo para a contratación de persoal laboral temporal para o servizo de limpeza de praias, 2022, e que se financiará pola Deputación da Coruña dentro do programa MA100/2022, O prazo de presentación de solicitudes remata aos dez días dende a publicación do presente anuncio no Boletín Oficial da Provincia. As bases e o modelo de solicitude están a disposición dos/as interesados/as na páxina web (www.muros. gal) e no taboleiro de anuncios da sede electrónica do Concello de Muros (https://sede.muros. gal). Muros, 5 de maio de 2022. A alcaldesa Asdo.: María Inés Monteagudo Romero